La Conseyería d’Educación rectifica y devuelve al centru hora y media pal estudiu del idioma
#000002
Iniciativa pol Asturianu rexistró’l pasáu 11 de payares una reclamación énte la Conseyería d’Educación del Gobiernu del Principáu d’Asturies en protesta pol recorte d’hores de la materia de Llingua Asturiana y Lliteratura nel Colexu de La Milagrosa de Xixón. La organización treslladaba la quexa del centru educativu pola mengua d’hores pal idioma. El centru cuntaba nel cursu anterior con 9 hores pal enseñu de la materia na etapa d’Educación Primaria (1,5 hores por nivel), cifra qu’esti cursu académicu la Conseyería baxó a 7 hores y media.
#000003
El centru educativu tien una llinia únicamente; y por mor d’esta decisión la docente tenía d’axuntar dos grupos de niveles distintos (3u y 4u primaria) conformando un grupu de más de 20 escolinos. Esta situación nun ocurría cola otra asignatura optativa (Cultura Asturiana). Tres recibir l’avisu, Iniciativa pol Asturianu presentó una reclamación a la Conseyería d’Educación del Gobiernu d’Asturies contra la decisión de quitar hora y media, obligando a axuntar dos cursos nos que se superaben los venti alumnos y pa reclamar l’ampliación d’hores pa llograr la dotación horaria a les 9 hores.
#000004
Finalmente, la Conseyería d’Educación resolvió caltener esa hora y media pa la clase de Llingua Asturiana y asina lo treslladó al centru educativu, llogrando recuperar les hores necesaries pa l’asignatura. Iniciativa pol Asturianu valora la confianza que’l profesoráu punxo na nuesa organización p’asoleyar esti casu y agradez a la Conseyería d’Educación tener en cuenta la reclamación.
#000005